Video vrygestel ná wildtuin-aanvalSkermskoot uit die video Die video volg onderaan die berig. ŉ Olifantbul is in die Kruger-wildtuin van kant gemaak nadat hy op 30 Desember ŉ egpaar se motor aangeval het. ŉ Video doen nou egter die ronde op sosiale media van ŉ olifantbul wat ŉ blou Volkswagen-motor aanval en omstamp nadat die motor blykbaar nie voor die olifant padgegee het nie. Dit is egter nie duidelik wanneer dié video geneem is, wie die fotograaf was en of dit wel dieselfde voorval is nie. Lee Bothma Photography is een van die gebruikers wat die video op sy Facebook-blad deel. Sarah Brooks, ŉ toeris van Engeland, en haar reisgenoot, Jans de Klerk, se blou Volkswagen is deur ŉ olifantbul aangeval. Brooks is ernstig beseer toe die olifant se tand haar bobeen oopgeskeur het. Sy is in die Medi-Clinic Nelspruit opgeneem en op 6 Januarie ontslaan. Volgens die paartjie het hulle die olifant van agter verfilm toe dit eweskielik hul voertuig bestorm en omgekeer het. Lees ook: Olifant-slagoffer ontslaan Olifant-aanval: Toeris sterk aan; name bekend Publiek ontstoke oor wildtuin-olifant; slagoffer sterk aan Olifant van kant gemaak ná dit motor in Krugerpark aanval WAARSKUWING: Die persone wat die video geneem het gebruik kru-taal wat sensitiewe kykers kan ontstel.